**ПРОТОКОЛ**

**№ 26**

Днес 20.10.2015 г. от 17:00ч.в Твърдица се проведе заседание на ОИК при следния дневен ред:

1. Подаден сигнал от инж. Методи Методиев /metodiev\_m@mail.bg/ по електронната поща.
2. Регистриране на застъпници на ДВИЖЕНИЕ ЗА РАДИКАЛНА ПРОМЯНА „БЪЛГАРСКАТА ПРОЛЕТ”

На заседанието присъстваха:

**ПРЕДСЕДАТЕЛ:** Даниела Георгиева**, ЗАМ. ПРЕДСЕДАТЕЛ:** Мария Иванова-Стоянова**, СЕКРЕТАР:** Пенка Койчева, **ЧЛЕНОВЕ:** Милена Димитрова, Цони Чотов, Димитър Добрев, Анета Атанасова-Стоянова, Йорданка Кирова, Даниела Боярова-Димитрова, Стефан Азманов, Радка Михова

**По т.1 от дневния ред Общинска избирателна комисия – Твърдица**

В Общинската избирателна комисия – гр.Твърдица на дата 20.10.2015 год., по електронната поща (oik2024@cik.bg) в 10:28 часа е постъпил сигнал и допълнение към него в 13:39 часа. Същите са заведени във входящия регистър на Комисията съответно в 10:28 часа на 20.10.2015 год.,  с Вх. № 130/20.10.2015 г. и в 13:39 часа на 20.10.2015 г. с Вх. №131/20.10.2015 г. В сигналите е записано следното:

Вх. №130/20.10.2015 г. от 10:28 часа

 До

Председателя на

ОИК - Твърдица

До

Председателя на РИК

гр. Сливен

СИГНАЛ

от

инж. Методи Симеонов Методиев, гр. Твърдица, ул. Бенковски -9

тел. 0888656322

Г-ЖО ПРЕДСЕДАТЕЛ,

Моля да се произнесете по сигнала ми  относно законността  на следните действия на кандидата за  общински  кмет  от ПП "ГЕРБ", които считам, че са и евентуални нарушения на предизборната  агитация:

1.  Участие в качеството му на досегашен кмет на  община Твърдица и кандидат за  общински  кмет в  публични мероприятия на  община Твърдица, като:

 - откриване на стадиона в гр. Твърдица, спортната площадка в гр. Шивачево и евентуалното му участие  в откриването на картинг пистата в гр. Твърдица на 22.10.2015 г. . По време на  откриването на стадиона в гр. Твърдица  /16.10.2015 г./ е водена  според присъствали агитация в негова полза в присъствието на Десислава Танева и Цветан Цветанов от импровизираната трибуна на която  е бил  и въпросният кандидат!

Проверете, след като се прави официално  откриване на посочените  обекти разполага ли  община Твърдица с  Акт  16  за всеки  един  от тях за въвеждането  им  в  експлоатация!

Ако тези  актове липсват питам какво  откриване се прави на

 въпросните обекти? За мен това  означева  само  едно - неправомерно използване на построеното от  общината / не  от кмета/  за водене на нерегламентирана политическа  агитация!

Считам , че е недопустимо използването на този вид общински дейности за агитарене в полза на  един  кандидат! За мен това  е нарушение на  изборното  законодателство!

2. Считам за недопустимо  и провеждането на  извънредна  сесия на ОбС-Твърдица на 14.10.2015 г.,  тъй като  това  е мероприятие на  общината на което не  би трябвало да се изявяват бивши кметове и съветници, който  към момента на  така нареченото тържествено заседание са в предизборна кампания!

Очаквам решение по казуса  от ОИК преди  да се  обърна към ЦИК!

Ако посочените случаи  в сигнала ми в т.1  и т. 2  е нарушения, моля да бъда  уведомен ще бъде ли наложена санкция за тях!

Моля отговора Ви да ми  бъде  изпратен на  електронната поща - metodiev\_m@mail.bg

Съставил:

**ИНЖ. МЕТОДИ МЕТОДИЕВ**

**ОБЩИНА ТВЪРДИЦА**

**ТЕЛ. 0888656322**

23.10.2015 г.

Вх. №131/20.10.2015 г. от 13:39 часа

До

Председателя на

ОИК - Твърдица

СИГНАЛ

от

инж. Методи Симеонов Методиев, гр. Твърдица, ул. Бенковски -9

тел. 0888656322

Г-ЖО ПРЕДСЕДАТЕЛ,

Моля да се произнесете по сигнала ми относно законността на следните действия на кандидата за общински кмет от ПП "ГЕРБ", които считам, че са и евентуални нарушения на предизборната агитация:

1. Участие в качеството му на досегашен кмет на община Твърдица и кандидат за общински кмет в публични мероприятия на община Твърдица, като:

- откриване на стадиона в гр. Твърдица, спортната площадка в гр. Шивачево спортната площадка в с. Жълт бряг и евентуалното му участие в  планираното откриване на картинг пистата в гр. Твърдица на 22.10.2015 г. . По време на откриването на стадиона в гр. Твърдица /16.10.2015 г./ е водена според присъствали агитация в негова полза в присъствието на Десислава Танева и Цветан Цветанов от импровизираната трибуна на която е бил и въпросният кандидат!

Проверете, след като се прави официално откриване на посочените обекти разполага ли община Твърдица с Акт 16 за всеки един от тях, за  да е валидно въвеждането им в експлоатация!

Ако тези актове липсват, питам какво откриване се прави на въпросните обекти? За мен това означава само едно - неправомерно използване на построеното от общината / не от кмета/ за водене на нерегламентирана политическа агитация!

Считам , че е недопустимо използването на този вид общински дейности за агитиране в полза на един кандидат! За мен това е нарушение на изборното законодателство!

2. Считам за недопустимо и провеждането на извънредна сесия на ОбС-Твърдица на 14.10.2015 г., тъй като това е мероприятие на общината на което не би трябвало да се изявяват бивши кметове и съветници, който към момента на така нареченото тържествено заседание са в предизборна кампания!

Очаквам решение по казуса от ОИК преди да се обърна към ЦИК!

Ако посочените случаи в сигнала ми в т.1 и т. 2 е нарушения, моля да бъда уведомен ще бъде ли наложена санкция за тях!

Моля отговора Ви да ми бъде изпратен на електронната поща - metodiev\_m@mail.bg

Съставил:
ИНЖ. МЕТОДИ МЕТОДИЕВ
ОБЩИНА ТВЪРДИЦА

ТЕЛ. 0888656322
23.10.2015 г.
Това е линка за  откриването на стадиона!От поместеният материал е видно, че твърдението ми  е вярно!
http://static.blitz.bg/documents/thumbnails/520/201510/20151016.ykiwpsptxo.jpg

След преценка на фактическите обстоятелства ОИК – гр.Твърдица констатира следното:

Сигнала е подаден с дата 23.10.2015 г. т.е. получен е три дни преди да е подаден.

По т.1 от сигнала при откриване на стадиона в гр. Твърдица и спортната площадка в гр. Шивачево няма информация за водене на предизборна агитация от кандидата за кмет на Община Твърдица от ПП ГЕРБ, по отношение на гостите на мероприятията е възможно в известна степен агитация за ПП ГЕРБ, но не и конкретно за кандидатска листа и номер на бюлетина.

Твърдението за водене на нерегламентирана политическа агитация на кандидата за кмет на Община Твърдица от ПП ГЕРБ се отнасят за минало събитие, което няма как да се провери на място от членовете на ОИК, а приложената препратка със снимка на стадион няма тежест на доказателство.

По отношение на откриване на спортна площадка в с. Жълт бряг – няма изградена такава и няма събитие на откриване на същата.

По отношение на откриване на картинг писта на 22.10.2015 г., ОИК не се произнася за евентуални бъдещи и несигурни събития.

По отношение проверка на твърдението, че гореспоменатите обектите не разполагат с акт 16 за въвеждане в експлоатация, ОИК няма такива правомощия съгласно чл. 87, ал. 1 и ал. 2.

По т.2 от сигнала за проведена тържествена сесия на Общински съвет /ОС/ Твърдица – всяка година на 14.10.2015г. на празника на град Твърдица се свиква тържествена сесия на ОС - проведена редовно и законно, съгл. ЗМСМА.

От получения сигнал става ясно, че подателят му не е присъствал лично на събитията и не изказва тезите си в качеството си на свидетел и очевидец, а препредава информация от трети лица – евентуални свидетели, които не са упоменати.

Предвид гореизложеното, както и на основание  чл. 87, ал. 1, т. 22 от Изборния кодекс, ОИК – гр. Твърдица

**Р Е Ш И**

ОСТАВЯ БЕЗ УВАЖЕНИЕ постъпили по електронната поща на ОИК – Твърдица сигнали с Вх. №130/20.10.2015 г . и с Вх.№131/20.10.2015 г.

Към Решението е приложен 1 бр. снимков материал.

Решението подлежи на обжалване в тридневен срок от обявяването му пред Централната избирателна комисия на основание чл.88 от ИК.

**По т.2 от дневния ред Общинска избирателна комисия – Твърдица**

На основание чл. 87, ал. 1, т. 18 във връзка с чл. 118, ал. 2 от Изборния кодекс

**РЕШИ**

Регистрира за застъпници на регистрираните кандидатските листи на ДВИЖЕНИЕ ЗА РАДИКАЛНА ПРОМЯНА „БЪЛГАРСКАТА ПРОЛЕТ” в избирателни секции на територията на Община Твърдица за изборите за общински съветници и кметове на 25.10.2015 г. следните **2 /две/ лица:**

**Даниела Димитрова Стефанова**

**Маруся Обретенова Димитрова**

**Поради изчерпване на дневния ред заседанието на ОИК приключи в 18:00 ч.**

**ПРЕДСЕДАТЕЛ:** Даниела Георгиева

**ЗАМ. ПРЕДСЕДАТЕЛ:** Мария Иванова-Стоянова

**СЕКРЕТАР:** Пенка Койчева

**ЧЛЕНОВЕ:** Милена Димитрова

 Цони Чотов

 Димитър Добрев

 Анета Атанасова-Стоянова

 Йорданка Кирова

 Даниела Боярова-Димитрова

 Стефан Азманов

 Радка Михова